Berat Gjimshiti

**Berat Ridvan Gjimshiti** (lindur më 19 shkurt 1993) është një futbollist profesionist shqiptar i cili luan si qëndër-mbrojtës për klubin italian Atalanta dhe kombëtaren shqiptare.

## Karriera me klube
### Vitet e hershme
Gjimshiti ka lindur në Zyrih të Zvicrës nga një familje etnike shqiptare nga fshati Tërnoci i madh i Luginës Presheves dhe Bujanocit. Ai filloi karrierën futbollistike me Zürich-Affoltern ku qëndroi deri në vitin 2007. Pas kësaj, në moshën 14 vjeçare, transferohet në akademinë e klubit elitar Zürich.

### Zürich
Gjimshiti u thirr në skuadrën e parë të Zürich gjatë sezonit 2011–12, ku ai ishte pjesë e fitores 2–1 të arritur kundër Young Boys më 19 prill 2011. Ai gjithashtu ishte pjesë e ekipit në ndeshjen kundër gjigandëve gjerman të Bayern München në ndeshjen play-off të Ligës së Kampioneve më 17 gusht 2011. Gjimshiti debutoi si profesionist më vonë më 3 mars 2012 duke hyrë si zëvëndësues në minutën e 84të të humbjes 0–1 kundër Sion. Goli i parë i tij si lojtar i Zürich erdhi më 20 maj, ku ai shënoi golin e vetëm të takimit kundër Grasshopper.

Gjimshiti u bë titullar në ekip gjatë sezonit 2012–13, ku regjistroi 39 paraqitje në kampionat dhe kupë.

### Atalanta
Më 16 janar 2016, Gjimshiti firmosi një kontratë tre-vjeçare me klubin italian të Serie A Atalanta, dhe mori numrin bosh 55 për pjesën e dytë të sezonit 2015–16. Pas disa muajsh në stol, Gjimshiti debutoi me ekipin e ri më 3 maj 2016 në humbjen 2–1 ndaj Napolit, dhe pas kësaj, me Atalantën që kishte arritur objektivin sezonal, luajti edhe në ndeshjet e mbetura në kampionat.

#### Huazimi tek Avellino
Më 31 gusht 2016, para fillimit të sezonit të ri, Gjimshiti u huazua për një sezon tek klubi i Serie B Avellino për të luajtur rregullisht. Gjatë sezonit 2016–17, ai luajti 35 ndeshje duke mos shënuar asnjë gol.

#### Huazimi tek Benevento
Më 8 korrik 2017, Gjimshiti u huazua tek klubi i sapongjitur në Serie A Benevento deri në fund të sezonit 2017–18. Klubi gjithashtu kishte mundësinë e blerjes përfundimtare. duke luajtur ndeshjen e parë të sezonit më 20 gusht në fitoren 4–0 ndaj Frosinones. Ai shënoi golin e parë për klubin më 11 nëntor, duke shënuar me kokë në fitoren 4–1 në shtëpi ndaj Interit, duke i shkaktuar këtyre të fundit humbjen e parë në kampionat pas gjashtë fitoresh rresht.

## Karriera ndërkombëtare
### Zvicra
Gjimshiti filloi karrierën e tij ndërkombëtare me ekipet e moshave të Zvicrës, duke debutuar me nën-18 më 5 prill 2011 në një ndeshej miqësore dhe pas asajt luajti edhe dy herë të tjera.

Ai më pas u ftua nga Zvicra U19 për të luajtur në kualifikueset e UEFA Kampionatit Evropian nën-19 2011, duke debutuar më 5 qershor kundër Malit të Zi, me ndeshjen që u mbyll n barazimin 2–2. Gjimshiti gjithashtu luajti edhe në turnamentin e rradhës, duke zhvilluar gjashtë paraqitje në 2012 UEFA Kampionatin Evropian U–19 të Futbollit.

Pas paraqitjeve të tij pozitive me ekipin u19, ai kaloi tek Zvicra U21, ku luajti në dy Kampionate Evropiane rresht. Në edicionin e vitit 2013, ai nuk luajti asnjë ndeshje por qëndroi në stol në katër raste, kurse në edicionin e vitit 2015 luajti dy nga gjashtë ndeshjet që skuadra luajti.

### Shqipëria
Në shtator 2014, mediat zvicerane raportuan se së shpejti Gjimshiti do të thirrej nga Shqipëria. Lajmi u konfirmua edhe nga vetë lojtari, i cili shpjegoi se ishte kontaktuar nga trajneri i kombëtares Gianni De Biasi. Po në këtë muaj, ai refuzoi edhe përfaqsuesen kosovare duke i bërë të ditur se donte të luante vetëm për Shqipërinë. Më 20 shtator, ai filloi proceduar për të marrë pasaportën shqiptare, të cilën e tërhoqi më 15 korrik 2015 nga presidenti i vendit, Bujar Nishani, sëbashku me dy binjakët e tjerë nga Zvicra, Albian Ajeti dhe Adonis Ajeti. Në korrik 2015, Gjimshiti përfundishimt konfirmoi vendimin e tij për të luajtur me Shqipërinë. Më 27 gusht 2015, ai mori lejen nga FIFA për të luajtur në ndeshjen zyrtare, duke u bërë i disponueshëm për Kualifikueset e UEFA Euro 2016.

Gjimshiti mori thirrjen e parë në kombëtare në shtator 2015 për dy ndeshjet kualifikuese të Euro 2016 kundër Portugalisë dhe Danimarkës. Ai nuk luajti në ndeshjen e parë kundër Portugalisë, por bëri debutimin në ndeshjen tjetër jashtë kundër Danimarkës; ai luajti si mbrojtës i djathtë për shkak të mungesës së Elseid Hysajt dhe zhvilloi një paraqitje pozitive duke ndihmuar skuadrën të merrte një barazim pa gola. Gjimshiti gjithashtu u thirr edhe për dy ndeshjet mbyllëëse kundër Serbisë dhe Armenisë; Ai luajti në të dyja ndeshjet si qëndër-mbrojtës përkrah kapitenit Lorik Cana, dhe shënoi golin e parë me kombëtaren në ndeshjen e dytë në fitoren 3–0 kundër Armenisë ku ai shënoi me kokë pas krosimit të Ledian Memushajt. Kjo fitore i dha Shqipërisë vendin e dytë në Grupin I, duke siguruar për herë të parë një vend në një turnament madhor.

Më 21 maj 2016, ai ishte në listën paraprake të UEFA Euro 2016, por u la jashtë në listën përfundimtare dhjetë ditë më vonë.

## Jeta personale
Që nga viti 2012 Gjimshiti është në një marrëdhënje me modelen malazeze Alisa Menković.

## Statistikat e karrierës
### Klube
Përditësuar më 11 nëntor 2018

#### Golat ndërkombëtarë
Përditësuar më 11 tetor 2015 *Rezultatet e Shqipërisë të renditura në fillimit, rezultati tregon rezultatin pas çdo goli të shënuar nga Gjimshiti.*

## Trofe
### Klube
**Zürich**
* Kupa Zvicerane: 2013–14

## Referime 
## Lidhje të jashme
* Berat Gjimshiti – Rekordi në kompeticionet e UEFA-s
* Berat Gjimshiti te National-Football-Teams.com
* Berat Gjimshitit te Federata Shqiptare e Futbollit